Braslav Rabar

Braslav Rabar (* 27. September 1919 in Zagreb; † 6. Dezember 1973 ok dor) weer en kroaatsch Schachmeester un Schriever vun Schachböker.

Loopbahn
1941 nehm he in Trentschin-Teplitz an en Turnier deel, dat vun Jan Foltys wunnen wurr. He deel sück den 8. Platz. Bi dat Europaturnier in München in dat glieker Johr deel he sück den 9. Platz, Gösta Stoltz wunn dat Turnier.

Rabar wurr 1950 vun de FIDE mit den Titel Internatschonaler Meester uttekent. Een Johr later wunn he de jugoslaawsch Meesterschap (vör Mladen Šubarić). 1953 deel he sück den 1. Platz bi de Meesterschap mit Vasja Pirc, verlor aber den Steekkamp gegen hüm. 

Bi dat Interzonenturnier in Göteborg deel he sück mit Andrija Fuderer den 14. Platz, speel aber gegen de eerst Veer Dawid Ionowitsch Bronstein, Paul Keres, Óscar Panno un Tigran Petrosjan jewiels unentscheeden un bleev vör Wolfgang Unzicker un Gideon Ståhlberg.

För Jugoslawien hett he an dree Schacholympiaden deelnommen (1950, 1952 un 1954).

Weblinks
 Indrag bi olimpbase.org
 Indrag bi chessgames.com (engelsch, mit Bild)
 Interzonenturnier 1955 in Göteborg (Tabell)

Kategorie:Mann
Kategorie:Börger von Jugoslawien
Kategorie:Börger von Kroatien
Kategorie:Boren 1919
Kategorie:Storven 1973
Kategorie:Schachspeler